|  |  |  |
| --- | --- | --- |
| 

|  |  |
| --- | --- |
| **en** | บทความนี้ใช้ภาษาที่เป็นศัพท์เฉพาะทางที่ความหมายส่วนใหญ่ต่างจากพจนานุกรมโดยทั่วไป จึงกรุณาอย่าลบภาษาอังกฤษที่ปรากฏออกแม้ว่าจะมีบทความที่เป็นภาษาไทย ทั้งนี้เพื่อช่วยในการอ่านบทความที่มีศัพท์ที่ว่านี้ หรือแปลบทความอื่นๆ ที่เกี่ยวข้อง |

 |
| สิงโตครึ่งตัวบนเครื่องยอด | สิงโตที่ใช้เป็นเครื่องหมายหลัก |

สำหรับความหมายอื่น ดูที่ สิงโต
**สิงโต** (อังกฤษ: Lion) เป็นสัตว์ที่นิยมใช้เป็นเครื่องหมายกันในตราอาร์มกันมากที่สุดเครื่องหมายหนึ่ง เพราะเป็นสัตว์ที่เป็นสัญลักษณ์ของความกล้าหาญ การรักษาเกียรติยศ ความแข็งแกร่ง และ ความเป็นสัตว์ที่ถือกันว่าสูงศักดิ์ ที่เดิมถือกันว่าเป็นราชาแห่งสัตว์ทั้งปวง

ลักษณะการวางท่า
---------------

ลักษณะการวางท่าของสิงโตก็มีด้วยกันหลากหลายเพราะความพยายามที่จะสร้างความแตกต่างระหว่างตราหรือธง แต่ในยุคกลางลักษณะการวางท่าของสิงโตมีอยู่เพียงไม่กี่ท่าที่ใช้กัน สิ่งที่มักจะสร้างถกเถียงกัน (โดยเฉพาะในตราอาร์มของฝรั่งเศส) คือความแตกต่างระหว่างสิงโตในท่าเดินว่าเป็น "เสือดาว" หรือไม่ ลักษณะการวางท่าหลักของสิงโตในตราอาร์มก็ได้แก่:

| ชื่อท่า | ตัวอย่าง | คำบรรยาย |
| --- | --- | --- |
| "Rampant""ยืนผงาด" |  | "ยืนผงาด" เป็นท่าที่พบบ่อยที่สุด เป็นท่ายืนตรงหันข้างยกขาหน้า ตำแหน่งของขาหลังของท่านี้ก็แตกต่างกันออกไป บางท่าก็จะยืนกางขาบนสองเท้าหลัง หรือยืนบนขาเดียว อีกขาหนึ่งยกขึ้นพร้อมที่จะตะปบ คำว่า "rampant" มักจะไม่ใช้ โดยเฉพาะในนิยามของตราในสมัยต้นๆ เพราะเป็นท่าที่ใช้กันเป็นปกติ
ข้อสังเกต: บางครั้งท่านี้ก็เรียกว่า "segreant" แต่เป็นท่าเดียวกับที่ใช้สำหรับกริฟฟินและมังกร |
| "Passant""ยืนยกเท้าหน้า""ยุรยาตรยกเท้าหน้า" |  | "ยืนยกเท้าหน้า" เป็นท่ายืนขณะที่ยกอุ้งเท้าหน้า สามขายืนบนดิน "สิงโตของอังกฤษ" เป็นสิงโตที่มีคำนิยามว่า "สิงห์ยืนยกเท้าหน้าสีทอง" (lion passant guardant Or) ที่เป็นสัญลักษณ์ที่มาเพิ่มเติมเพื่อเกียรติยศ (Augmentation of honour) 
ข้อสังเกต: สิงโตที่ใช้ท่านี้อาจจะเรียกว่า "เสือดาว" (ดูคำอธิบายข้างล่าง) |
| "Statant""ยืน" / "ยุรยาตร" |  | "ยืน" เป็นท่าที่ทั้งสี่เท้าอยู่บนพื้น และขาหน้ามักจะชิดกัน ท่านี้เป็นท่านิยมใช้สำหรับบนเครื่องยอดมากกว่าที่จะท่าที่ใช้เป็นตราบนโล่หลัก |
| "Salient""กระโจน" |  | "กระโจน" เป็นท่าที่ยืนบนขาหลังสองขาชิดกัน และสองขาหน้ายกขึ้นพร้อมกันในท่าพร้อมที่จะกระโจน ท่านี้หาดูได้ยากสำหรับการใช้กับสิงโต แต่เป็นท่าที่ใช้ได้กับสัตว์อื่นๆ บนตราได้ |
| "Sejant""นั่ง" |  | "นั่ง" เป็นท่านั่งคร่อมที่ขาหน้าทั้งสองขาอยู่บนพื้น |
| "Sejant erect""นั่งยกเท้าหน้า" |  | "นั่งยกเท้าหน้า" เป็นท่านั่งแต่หลังตรง และขาหน้าทั้งสองยกขึ้นในท่าเดียวกับท่ายกขาหน้าของท่า "Rampant" ที่บางครั้งทำให้เรียกท่านี้ว่า "Sejant-rampant" |
| "Couchant""นอนสง่า" |  | "นอนสง่า" เป็นท่านอนแต่ยกหัว |
| "Dormant""หลับ" |  | "หลับ" เป็นท่านอนก้มหัวหนุนอุ้งเท้าหน้าและปิดตาเหมือนหลับ |

ลักษณะการวางท่าอื่นนอกจากนี้ก็ยังเป็นการและบรรยายอย่างละเอียด สิ่งที่น่าสังเกตคือตราอาร์มจะมีด้านซ้าย และ ขวา (*dexter* และ *sinister*) ของผู้ถือโล่ - ฉะนั้นเมื่อวาดเป็นรูปด้านซ้ายของโล่จึงเรียกว่าด้านขวา (sinister) เพราะเป็นด้านขวาของผู้ถือโล่ และ ด้านขวาของโล่จึงเรียกว่าด้านซ้าย (dexter) เพราะเป็นด้านซ้ายของผู้ถือโล่ (ซึ่งตรงกันข้ามกับความหมายของคำ เพราะตามปกติแล้วคำว่า "dexter" แปลว่า "ขวา" และ คำว่า "sinister" แปลว่า "ซ้าย") หัวสิงห์โดยทั่วไปแล้วจะบรรยายว่าหันหน้าไปทางขวา ซึ่งเมื่อวาดเป็นรูปจึงหันไปทางซ้ายของผู้ดูโล่ นอกจากจะระบุเป็นอื่น ถ้าร่างทั้งร่างของสิงห์หันไปทางขวา ก็เท่ากับหันไปทางซ้าย (to sinister) หรือ "contourné" ถ้าร่างทั้งร่างของสิงห์หันมาหน้ามาทางผู้ดูก็จะเรียกว่า "ประจันหน้า" (affronté) ถ้าหันแต่หัวมาทางผู้ดูก็จะเรียกว่า "หันหน้า" (guardant หรือ gardant) ถ้าหันข้ามไหล่ไปทางด้านหลักก็จักเรียกว่า "เอี้ยวคอ" (regardant) 

ถ้าบรรยายว่า สิงโต (หรือสัตว์อื่น) ทำท่า "ขลาด" (coward) ก็จะเป็นท่าที่เอาหางซ่อนไว้ระหว่างขาหลัง หรือบางครั้งหางก็อาจจะเป็น "หางปม" (nowed), "หางแฉก" (queue fourchée) หรือ "สองหาง" (double-queued) ตราของราชอาณาจักรโบฮีเมียใช้สิงห์หางแฉก

* สิงห์หันหน้า (Lion guardant)สิงห์หันหน้า  
 (Lion guardant)
* สิงห์เอี้ยวคอ (Lion regardant)สิงห์เอี้ยวคอ  
 (Lion regardant)
* สิงห์ขลาด (Lion coward)สิงห์ขลาด  
 (Lion coward)

* สิงห์หางแฉก (Lion with forked tail)สิงห์หางแฉก  
 (Lion with forked tail)
* สิงห์หางไขว้ (Lion with Crossed tail)สิงห์หางไขว้  
 (Lion with Crossed tail)
* สิงห์หางบิด (Lion with Crossed tail (reverse))สิงห์หางบิด  
 (Lion with Crossed tail (reverse))
* สิงห์หางปม (Lion with tail nowed)สิงห์หางปม  
 (Lion with tail nowed)

สิงโต หรือ เสือดาว
------------------

สิงห์ยืนยกเท้าหน้า: สิงโต หรือ เสือดาว
สิงโตในตราอาร์มของเวลส์และอังกฤษใช้ลักษณะการวางท่าที่เรียกว่า "สิงห์ยืนยกเท้าหน้าหันหน้า" ("passant gardant") การระบุว่าเป็นสัตว์ชนิดใดเป็นเรื่องที่มีการโต้เถียงกันเป็นอย่างมาก บ้างก็ว่าท่านี้เป็นท่าของเสือดาวไม่ใช่สิงโต แต่สัตว์ที่ปรากฏบนตรามีขนหัวอย่างสิงโตตัวผู้ โดยทั่วไปแล้วก็จะเรียกว่าสิงโต

การใช้สิงโตเป็นสัญลักษณ์
------------------------

ภาพวาดสิงห์ในถ้ำลาส์โกซ์ในประวัติศาสตร์
สิงโตมีปีกที่เป็นสัญลักษณ์ของนักบุญมาร์คซึ่งเป็นสัญลักษณ์ประจำเมืองเวนิส (รายละเอียดของภาพเขียนโดยวิตโตเร คาร์พัชชิโอ, ค.ศ. 1516)
สิงโตเป็นสัตว์ที่ใช้เป็นสัญลักษณ์มาตั้งแต่สมัยหิน นักล่าสัตว์ในระหว่างยุคน้ำแข็งของอารยธรรมออริยาเชียน (Aurignacian) ใช้สิงโตเป็นสัญลักษณ์มากว่า 30,000 ปีโดยแสดงภาพสิงโตตัวเมียล่าสัตว์ที่มีท่าทางผยองที่ไม่ต่างไปจากสิงโตร่วมสมัย หลังจากนั้นก็มีการใช้สิงโตตัวเมียเป็นส่วนใหญ่ในการเป็นสัญลักษณ์ของการพิทักษ์และผู้นำทางการสงคราม 

ภาพเขียนในที่เก็บศพที่นาคาดา (Naqada) ในอียิปต์เป็นภาพที่เขียนก่อนที่อารยธรรมของอียิปต์จะเริ่มขึ้นในแอฟริกาเหนือเป็นภาพของสิงโตสองตัวยืนทำท่าพิทักษ์ที่เชื่อกันว่าเป็นเทพสำหรับสักการะ

สฟิงซ์ฟาโรห์ฮัตเชปซุตของอียิปต์ที่มีลักษณะที่แปลกที่มีหูกลมปรากฏบนประติมากรรมที่สร้างราวระหว่างปี 1503 ถึง 1482 ก่อนคริสต์ศักราช
สิงโตมีบทบาทในหลายวัฒนธรรมโบราณหลายวัฒนธรรมต่อมา ในอียิปต์โบราณ บางครั้งฟาโรห์ก็จะใช้สฟิงซ์ซึ่งเป็นสิงโตตัวเมียที่มีหัวเป็นคนเป็นสัญลักษณ์ สฟิงซ์ที่เป็นที่รู้จักกันดีที่สุดก็คือมหาสฟิงซ์แห่งกิซา ตั้งแต่มนุษย์เริ่มมีการบันทึกก็เป็นที่ทราบกันว่าสิงโตเป็นสัตว์ล่าเหยื่อที่ดุร้ายที่สุดพันธุ์หนึ่งในวัฒนธรรมอียิปต์โบราณและแอฟริกา และมาเป็นสัญลักษณ์อันสำคัญที่สุดของวัฒนธรรมโบราณในฐานะผู้กล้าหาญ นักต่อสู้ และผู้พิทักษ์ของอาณาจักร ตำนานอียิปต์มีสิงโตที่ได้แก่บาสต์ และเซ็คห์เม็ดในบรรดาเทพชั้นสูงของอียิปต์ ประมุขที่เป็นชายมักจะกล่าวว่ามีความเกี่ยวข้องกับลูกของเทพีเช่นมาเฮส (Maahes) ขณะที่ผู้ปกครองอียิปต์ในนิวเบีย (Nubia) ก็ได้บันทึกถึงการสักการะเดดุน (Dedun) ว่าเป็นเทพของความอุดมสมบูรณ์และความมั่งคั่ง ผู้ที่เชื่อกันว่าเป็นลูกชายของสิงโตนิวเบีย แต่นิวเบียมิได้รวมเทพไว้ในบรรดาเทพชั้นเอก

ในสมัยโบราณสิงโตเป็นสัตว์ที่พบกันเป็นปกติในบริเวณทางฝั่งทะเลตอนใต้ของทะเลเมดิเตอเรเนียนทะเลเมดิเตอเรเนียนและในกรีซและตะวันออกกลาง ในตำนานเทพเจ้ากรีกสิงโตมีบทบาทหลายอย่าง ประตูเมืองไมซีเนียมีสิงโตสองตัวยืนประกบคอลัมน์กลางที่เป็นสัญลักษณ์ของเทพองค์สำคัญของวัฒนธรรมกรีกยุคแรกที่สักการะกันมาตั้งแต่สองพันปีก่อนคริสต์ศักราช ต่อมาในตำนานเทพเจ้ากรีก สิงโตนิวเมียน (Nemean Lion) สร้างเป็นรูปสัตว์กินคน ซึ่งเป็นหนึ่งในสิบสองสิ่งที่เฮราคลีสได้รับการมอบหมายให้ทำ ในเรื่องอันโดรคลีส (Androcles) หนึ่งในนิทานอีสป ตัวเอกของเรื่องเป็นทาสที่หนีจากนายที่ช่วยดึงหนามที่ตำเท้าสิงโต ต่อมาเมื่อถูกจับตัวได้และถูกโยนให้สิงโตกินเพื่อเป็นการลงโทษ แต่สิงโตจำได้และไม่ยอมฆ่า ในพระธรรมปฐมกาลของคัมภีร์ฮิบรู ชาวอิสราเอลไลท์ใช้สิงห์แห่งยูดาห์เป็นสัญลักษณ์

การเป็นสัตว์ที่เป็นราชาแห่งสัตว์ทั้งปวงมีรากฐานมาจากอิทธิพลของหนังสือฟิซิโอโลกัส (The Physiologus) ซึ่งเป็นหนังสือของคริสเตียนยุคแรกที่เกี่ยวกับสัญลักษณ์ของสัตว์ที่เผยแพร่ไปยังวัฒนธรรมหลายวัฒนธรรม และมีอิทธิพลต่อวัฒนธรรมตะวันตก หนังสือฟิซิโอโลกัสเขียนขึ้นเป็นครั้งแรกเป็นภาษากรีกในคริสต์ศตวรรษที่ 2 ต่อมาได้รับการแปลเป็นภาษาลาตินราวปี ค.ศ. 400 AD และต่อมาในภาษาอื่นๆ หลายภาษาของตะวันออกกลาง เนื้อหาของหนังสือมีอิทธิพลต่อปรัชญาความคิดเกี่ยวกับความหมายของสัตว์ในยุโรปเป็นเวลากว่าพันปี และเป็นหนังสือที่มาก่อนหนังสือเรื่องสัตว์ (books of beasts) ของยุคกลาง

ในประวัติศาสตร์สมัยต่อมาการใช้สิงโตเป็นสัญลักษณ์ก็แพร่หลายมากขึ้นเพื่อแสดงความมีอำนาจเช่นในการตั้งชื่อเช่นเฮนรีสิงห์ ความนิยมการใช้สิงห์จะเห็นได้จากสิงห์ที่ปรากฏในตราอาร์มต่างๆ เป็นจำนวนมาก

ตัวอย่างของสิงโตที่ใช้ในตรา
---------------------------

### สิงห์ยืนผงาด

* ตราอาร์มของราชอาณาจักรโบฮีเมียตราอาร์มของราชอาณาจักรโบฮีเมีย
* ตราแผ่นดินของฟินแลนด์ตราแผ่นดินของฟินแลนด์
* สิงห์แห่งยูดาห์บนตราประทับของเทศบาลเมืองเยรูซาเลมสิงห์แห่งยูดาห์บนตราประทับของเทศบาลเมืองเยรูซาเลม
* ตราอาร์มของเมืองเลออนในสเปนตราอาร์มของเมืองเลออนในสเปน
* ตราแผ่นดินของราชอาณาจักรโมร็อกโกตราแผ่นดินของราชอาณาจักรโมร็อกโก
* ตราแผ่นดินของราชอาณาจักรเนเธอร์แลนด์ตราแผ่นดินของราชอาณาจักรเนเธอร์แลนด์
* ตราแผ่นดินของนอร์เวย์ตราแผ่นดินของนอร์เวย์
* ตราแผ่นดินของสกอตแลนด์ตราแผ่นดินของสกอตแลนด์

### สิงห์ยืนยกเท้าหน้า

* ตราแผ่นดินของเดนมาร์กตราแผ่นดินของเดนมาร์ก
* ตราแผ่นดินของอังกฤษตราแผ่นดินของอังกฤษ
* ตราแผ่นดินของเอสโตเนียตราแผ่นดินของเอสโตเนีย
* ตราแผ่นดินของมอนเตเนโกรตราแผ่นดินของมอนเตเนโกร

### สิงห์นอน

* ตราอาร์มของRødøy Municipalityนอร์เวย์ตราอาร์มของ  
Rødøy Municipality  
นอร์เวย์

### สิงห์ตะวันออก

* ตราแผ่นดินของอินเดียตราแผ่นดินของอินเดีย
* ตราแผ่นดินของศรีลังกาตราแผ่นดินของศรีลังกา
* ธงชาติธิเบตธงชาติธิเบต

อ้างอิง
-------

1. 1 2  Fox-Davies (1909), p. 172.
2. ↑  Fox-Davies (1909), p. 176.
3. ↑  "Segreant". *Dictionary of Heraldry*. 2008-08-31. คลังข้อมูลเก่าเก็บจากแหล่งเดิมเมื่อ 2011-07-10. สืบค้นเมื่อ 2009-03-14.
4. 1 2  Fox-Davies (1909), p. 181.
5. ↑  Fox-Davies (1909), p. 182.
6. 1 2 3  Fox-Davies (1909), p. 183.
7. 1 2  Fox-Davies (1909), p. 184.
8. 1 2  Fox-Davies (1909), p. 185.
9. ↑  Fox-Davies (1909), p. 180.

ดูเพิ่ม
-------

* ตราอาร์ม
* นิยามของตรา
* เครื่องอิสริยาภรณ์

แหล่งข้อมูลอื่น
---------------

 วิกิมีเดียคอมมอนส์มีสื่อเกี่ยวกับ สิงโตในตรา

| * ด
* ค
* ก
มุทราศาสตร์ |
| --- |
| 
 ตราอาร์ม ·  นิยามของตรา ·  เจ้าหน้าที่ตราอาร์ม  |
| **องค์ประกอบ:**
 โล่ ·  เครื่องยอด ·  แพรประดับ ·  หมวกเกราะ ·  พู่ประดับ ·  จุลมงกุฎ ·  โล่ภายในตรา ·  เรขลักษณ์ ·  เครื่องหมาย ·  ประคองข้างอิสริยาภรณ์ ·  ฐานรอง ·  คำขวัญ ·  พื้นตรา · ผิวตรา ·  ช่องตรา  |
| **หัวข้อที่เกี่ยวข้อง:**
 ตรานักบวชคริสเตียน ·  ตราประจำเหล่า ·  ตราอาร์มย้อนหลัง  ·  เอกตรา ·  คำพ้องชื่อตรา ·  ธัชศักดิ์ ·  ธัชวิทยา ·  มง (ตราสัญลักษณ์แบบญี่ปุ่น)  |
| **หมวดหมู่ที่เกี่ยวข้อง:** ตราอาร์ม · ตราแผ่นดิน |

| * ด
* ค
* ก
องค์ประกอบในการให้คำนิยามของตรา |
| --- |
| โล่ • เครื่องหมาย • ผิวตรา • การแบ่งโล่ • พื้นตรา • เส้นแบ่ง  • เรขลักษณ์  • ประคองข้าง  • ฐานรอง |
| แถบทแยงซ้าย • ขอบ • Canton • เครื่องหมายวี • แถบบน  • กางเขน • แถบขวางกลาง • โค้งข้าง • เครื่องหมายวาย • แถบตั้งกลาง • แถบไขว้ |

| * ด
* ค
* ก
ผิวตรา |
| --- |
| ลักษณะผิวตรา  **·**  กฎของผิวตรา |
| **โลหะ:** เงิน (*Argent*) **·**  ทอง (*Or*)    **สี:** น้ำเงิน (*Azure*)  **·**  ดำ (*Sable*)  **·**  สีเขียว (*Vert*) **·**  แดง (*Gules*)  **·**  ม่วง (*Purpure*) |
| **ขนสัตว์:** เออร์มิน (*Ermine*)  **·**  กระรอก (*Vair*)    **สีเพี้ยน (*Stain*) :** ม่วงแดง (*Murrey*)  **·**  แดงเลือด (*Sanguine*)  **·**  น้ำตาลอมส้ม (*Tenné*) |
| **อื่นๆ:** ท้องฟ้า (*Bleu celeste*)  **·**  ชมพูผิวหนัง (*Carnation*)  **·**  เหล็ก (*Cendrée*)  **·**  ส้ม (*Orange*) |
| **หมวดหมู่ที่เกี่ยวข้อง:** ตราอาร์ม • ตราแผ่นดิน |

| * ด
* ค
* ก
สัตว์ที่ใช้ในมุทราศาสตร์หัวข้อที่เกี่ยวข้อง:ลักษณะการวางท่า |
| --- |
| สัตว์ | หมี (*Bear*) • หมูป่า (*Boar*) • วัว (*Bull หรือ Ox*) • สุนัข (*Dog*) • ยีราฟ (*Camelopard*) • กวาง (*Hind*) • จิงโจ้  (*Kangaroo*) • สิงห์โต (*Lion หรือ Leo*) • กวาง (*Stag*) • เสือ (*Tiger*) • หมาป่า (*Wolves*) |
| นก | ไก่ (*Cock*) • นกพิราบ (*Dove*) • อินทรี (*Eagle*) • นกกระทุง (*Pelican*) • นกกา (*Rook*) |
| สัตว์ในตำนาน | อัลช์ (*Alce*) • บาซิลิสค์ (*Basilisk*) • งูบิสชิโอเน (*Biscione*) • มังกรไก่ (*Cockatrice*) • มังกร (*Dragon*) • จิ้งจอกสิงห์ (*Enfield beast*) • กริฟฟิน (*Griffin*) • คีย์ธอง (*Keythong*) • งูมังกร (*Lindworm*) • มันติคอร์ (*Manticore*) • นกปีกขาสั้น (*Martlet*) • โอพินิคัส (*Opinicus*) • ฟีนิกซ์ (*Phoenix*) • ซาลามานเดอร์ (*Salamander*) • ทูรุล (*Turul*) • ยูนิคอร์น (*Unicorn*) • ไวเวิร์น (*Wyvern*) |
| ปลา | ปลาโดลฟิน (*Dolphinfish*) • เก็ด (*Bear*) • ปลาไพค์ (*Lucy*) • สคาลล็อพ (*Scallop*) |
| อื่นๆ | ค้างคาว (*Bat*) • ผึ้ง (*Bee*) • กบ (*Crapaudy*) • มด (*Emmet*) • งู (*Serpent*) |
| **หมวดหมู่ที่เกี่ยวข้อง:** ตราอาร์ม • ตราแผ่นดิน |